Kultúra Smižany

Mikuláš v Smižanoch
2025-12-06 16:00 - 20:00 (Europe/Bratislava) | park pred kultúrnym domom, Tatranská 918/80, Smižany, SLOVENSKO, 05311
Srdečne vás pozývame na Mikulášske popoludnie v Smižanoch!
Príďte s nami osláviť príchod sv. Mikuláša a vychutnať si pravú predvianočnú atmosféru! Pripravili sme pre vás bohatý program:

príchod Mikuláša, anjela a čerta
interaktívne predstavenie Čertoviny
rozsvietenie vianočného stromčeka
fotenie sa s Mikulášom

Príďte sa zabaviť a naladiť na vianočný čas spolu s nami. Tešíme sa na vás!

Vianočný trh v kaštieli
2025-12-20 - 2025-12-21 | Kaštieľ Smižany, Tatranská 302/105, Smižany, 05311, Slovenská republika
Aj v tomto roku vás pozývame na už tradičný Vianočný trh v kaštieli. Príjemná sviatočná atmosféra, remeselné a hand-made výrobky, vianočné darčeky, hračky…
Naviac vianočné nápoje a chutné jedlo.
To všetko už 20. a 21. decembra 2025, denne od 12:00 do 19:00 v kaštieli v Smižanoch.

Karneval na ľade
2026-01-18 14:00 - 18:00 | Športový areál Smižany, Nábrežná 2, Smižany, SLOVENSKO, 05311, Slovenská republika
Obuj si korčule, obleč masku a príď sa zabaviť na náš tradičný karneval na ľade.
Aj v tomto roku pripravujeme súťaže a odmeny pre všetkých.Vyhlásime aj súťaž o najkrajšiu masku.
1. cena: rodinná vstupenka na Majáles Smižany / 2. cena: permanentka na korčuľovanie pre 2 osoby.
Pre každého bude pripravená sladká odmena. Neváhaj a príď.
Vstup na ľadovú plochu iba v maske. Pre všetkých vstup zdarma.

Smižianska zabíjačka
2026-02-07 09:00 - 14:00 | park pred kultúrnym domom, Tatranská 918/80, Smižany, SLOVENSKO, 05311
Aj v roku 2026 pre vás chystáme tú pravú dedinskú zabíjačku so všetkým čo máte radi. Zabíjačkové špeciality, teplé nápoje, chutné fašiangové dobroty a sprievodný program, v ktorom sa predstaví FSk Smižančanka s ich hosťom a obľúbená kapela 3násť ciest.

Vidíme sa v sobotu 7. 2. od 9:00 do 14:00 pred kultúrnym domom v Smižanoch.

Starostovská veselica
2026-02-07 19:00 - 23:30 | Kultúrny dom Smižany, Tatranská 918/80, Smižany, 05311, Slovenská republika
A ako najlepšie ukončiť dlhý deň po zabíjačke?No predsa na našej výnimočnej Starostovskej veselici. Obleč si kroj, prípadne niečo pekné a doplň to ľudovým prvkom a príď sa zabaviť s Ľudovou hudbou Dzugasovci.
Chýbať nebude dobré jedlo a bohatá tombola.

Vstupné: 50 eurPredpredaj od 7. 1. 2026
V cene: prípitok, polievka, bufetové stoly počas celého večera, voda na stoloch.Predaj vstupeniek: kancelária OKC – Kultúrny dom, +421 918 192 224.Počas celého večera bude otvorený bufet, ktorý zabezpečia Smižianske služby s. r. o.

Tešíme sa na vás v kultúrnom dome.

Felíciou na Aljašku
2026-02-21 19:00 - 20:30 | Kultúrny dom Smižany, Tatranská 918/80, Smižany, 05311, Slovenská republika
Felíciou na Aljašku cez najteplejšie miesto na svete
Eugen a Peťo milujú extrémne výzvy. Po úspešnej expedícii na najchladnejšie trvalo osídlené miesto na Zemi sa tentokrát vybrali na to najteplejšie, do Údolia smrti v americkej Kalifornii, kde ortuť teplomera dosiahla neuveriteľných +56,7 °C. Opäť na starej Felícii, ktorá statočne zvládla päťdesiatstupňové mrazy Jakutska. Áno, vyštartovali v lete. Bez klimatizácie a v tom najhrejivejšom aute, aké poznajú! Ich cieľom bola dedina Deadhorse na Aljaške, kde cesta jednoducho končí presne 10 km od Severného ľadového oceánu. 31-tisíc kilometrov, štvrťrok na ceste a množstvo poznatkov aj zážitkov. Eugen Fomkin odprezentuje tie najlepšie fotografie a vyrozpráva to najzaujímavejšie od nápadu po návrat.
Trvanie prezentácie: 90 minút.

Black&White teens party
2026-04-05 17:00 - 20:00 | Kultúrny dom Smižany, Tatranská 918/80, Smižany, 05311, Slovenská republika
Vypočuli sme vaše prosby a želania!
Pre všetkých násťročných pripravujeme jedinečnú párty. Príď sa zabaviť spolu so svojou partiou. Zabávať vás bude skvelý DJ, ktorý zahrá tie najlepšie hity súčasnej hudby.
Nezabudni prísť oblečený v čiernej alebo bielej farbe.
Pri vstupe nebude chýbať nealko welcome drink.
Vstupné:
predpredaj – 3 eur
na mieste – 5 eur

Black&White oldies party
2026-04-05 21:00 | Kultúrny dom Smižany, Tatranská 918/80, Smižany, 05311, Slovenská republika
Veľkonočná oldies párty opäť v kultúrnom dome v Smižanoch!
Tento rok to bude v znamení čiernej a bielej. Tak sa vyobliekaj a príď sa zabaviť.
Na programe ešte pilne pracujeme a informácie postupne doplníme. No už dnes si môžete byť istý, že zábava bude nedokončená.
Vstupné:
predpredaj – 8 eur
na mieste – 10 eur

Silné reči
2026-04-11 19:00 - 21:00 | Kultúrny dom Smižany, Tatranská 918/80, Smižany, 05311, Slovenská republika
Po Veľkej noci sa mnohí potrebujú duševne i telesne zregenerovať a najlepším liekom je samozrejme smiech. Na scénu preto opäť prichádza najsilnejšia slovenská stand-up comedy show, aby vám vdýchla život v podobe nekompromisného, trefného, ale i láskavého humoru. Príďte na Silné Reči a zažite vždy inú originálnu show, ktorú budete chcieť vidieť znova a znova!
Už 11.4. v Smižanoch vás budú baviť: Michael Szatmary, Joe Trendy, Martin Hatala, Viktor Kryukov.
UPOZORNENIE: Vstup na show je až od 15 rokov.
